OpenLLM-France/wikimedia huggingface dataset:
# Graellsia (revista)

Graellsia és una revista científica, fundada el 1943, i publicada pel Consell Superior d'Investigacions Científiques, dedicada a temes d'entomologia i zoologia.
La revista Graellsia rep el seu nom en homenatge a Marià de la Pau Graells. Des de la seva creació el 1943 i fins a 1987 fou una revista dedicada a l'entomologia Ibèrica. A partir d'aquell any, amb el subtítol de Revista de zoología, va passar a ser una revista de zoologia en general. Posteriorment, va restringir el seu àmbit científic i actualment publica treballs científics originals i inèdits sobre Diversitat Zoològica incloent estudis taxonòmics, faunístics, biogeogràfics, corològics, evolutius i de conservació. Així mateix publica, en les seves corresponents seccions, notes, notícies i recensions.
Graellsia és una publicació que sorgeix en el si de l'Instituto Español de Entomología, centre creat el 1941 i integrat per la biblioteca, col·leccions i personal de l'anterior Secció d'Entomologia del Museu Nacional de Ciències Naturals (MNCN). Els fundadors de Graellsia, Gonzalo Ceballos Fernández de Córdoba, Eduardo Zarco i Ramon Agenjo expressen la necessitat de tenir una revista que dirigida a les persones interessades en el món dels insectes.
Els articles publicats a Graellsia se sotmeten a un procés de d'avaluació d'experts externs a la institució. Graellsia apareix indexada en Web of Science, SCOPUS, CWTS Leiden Rànquing (Journal indicators), AGRIS - International Information System for the Agricultural Sciences and Technology, LIFE - Life Sciences Collection Plus Marina Biology & Bioengineering Data Base, REDIB i DOAJ. Des de l'any 2013 passa a publicar-se exclusivament en format electrònic.

## Referències

* 1 2 3 Martín Albaladejo, Carolina; Camacho, Ana I.; Ramos, Marian A.; Nieves-Aldrey, José Luis; Fernández, José «Graellsia 70 años después: la era digital». Graellsia, Vol. 70, Núm. 2, 19-12-2014, pàg. e014. DOI: 10.3989/graellsia.2014.v70.123. ISSN: 0367-5041 [Consulta: 16 maig 2020].
* ↑ «Graellsia: revista de zoología». Dialnet. [Consulta: 16 maig 2020].
* ↑ «Graellsia». REDIB (Red Iberoamericana de Innovación y Conocimiento Científico. Arxivat de l'original el 25 de novembre 2020. [Consulta: 16 maig 2020)].

## Enllaços externs

* Graellsia
# Juan Guas

Juan Guas (en francès, Jean Was o Jean Goas; en bretó, Yann Gwaz) (n. Saint-Pol-de-Léon, Bretanya; 1430 - Toledo, Espanya; 1496) va ser un arquitecte i escultor espanyol d'origen bretó.
Es desconeix la de data del seu naixement. És, sens dubte, un dels millors representants del gòtic tardà i del denominat gòtic isabelí. Entre les primeres obres en què va treballar es troben les catedrals d'Àvila, Segòvia i Toledo.

## Obres

Però l'obra més representativa de Guas és el convent franciscà de San Juan de los Reyes, a Toledo, manat construir per Isabel la Catòlica per a record del triomf de la batalla de Toro. Un gran dibuix d'aquest edifici, realitzat pel mateix Guas, es conserva al Museu del Prado.
Una altra construcció similar és la que va realitzar a Torrijos, per al convent franciscà, encara que desapareguda a conseqüència de les invasions napoleòniques.
Guas és el màxim representant de l'anomenat estil Isabelí, entre els edificis civils es troba el Palau del Infantado, de Guadalajara, la galeria del castell dels Mendoza a Manzanares el Real, el castell de Belmonte, el Castell de Miranda de Ebro, el col·legi de San Gregorio a Valladolid, l'atri i la portada de l'església i del claustre dels monjos del Monestir de Santa María del Paular i la desapareguda Hospedería Real de Guadalupe (Càceres). També es considera que, molt probablement, va portar a terme la construcció del Castell de Jadraque i el de Palazuelos, a la província de Guadalajara. Una altra de les seves obres va ser la primera galeria del pati d'armes del Castell de Cuéllar, realitzada a mitjan segle xv.

## Referències

* ↑ Mena, José María de. «Recordable centenario de un toledano en Normandía» p. 113-123, 1996. Arxivat de l'original el 2016-03-04. [Consulta: 28 setembre 2010].
# Heavies tendres

Heavies tendres és una sèrie de televisió catalana autobiogràfica escrita per Juanjo Sáez. L'emissió fou originalment al Canal 33, el 4 de febrer de 2018, i consisteix en vuit episodis de vint minuts de duració. Igualment que l'anterior sèrie de Juanjo Sáez, Arròs covat, aquesta està feta amb les tècniques d'animació.
Als guions han participat Mario Torrecillas, Natalia Durán, Yago Alonso, Enric Pardo i Iván Morales. De directors hi ha Carlos Pérez-Reche, Ginesta Guindal i Nely Reguera.

## Repartiment de veus

* Juanjo està doblat per Xavi Teixidó.
* Miquel, per Pol López.
* Clara, per Laia Manzanares.
* Rosa, per Marc Martínez.
* Marc, per Artur Busquets.
* Pep, per Àlex Monner.
* El narrador és Iván Morales.

## Referències

* ↑ «Juanjo Sáez estrena ‘Heavies Tendres', inspirat en la seva pròpia adolescència». El Nacional, 15-01-2018 [Consulta: 20 febrer 2018].
* ↑ «Juanjo Sáez vuelve a su adolescencia en 'Heavies tendres'». El Periódico, 05-02-2018 [Consulta: 20 febrer 2018].
* ↑ «Memòries animades». El Punt Avui, 04-02-2018 [Consulta: 20 febrer 2018].
* 1 2 «‘Heavies tendres': ¡Éramos tan jóvenes y tan inocentes!». Fotogramas, 04-02-2018 [Consulta: 20 febrer 2018].
# Mimaropa

Mimaropa és una regió de les Filipines, designada com a Regió IV-B. Va ser creada el 17 de maig de 2002, a partir de la divisió de Tagàlog Meridional (Regió IV) en dues parts: CALABARZON (Regió IV-A) i MIMAROPA (Regió IV-B).
El nom de la regió és un acrònim de les cinc províncies que formen part de la regió: MIndoro (per les províncies de Mindoro Occidental i Mindoro Oriental), MArinduque, ROmblon i PAlawan. La regió comprèn també la ciutat autònoma de Puerto Princesa.
El 23 de maig de 2005, la província de Palawan i la ciutat de Puerto Princesa van ser transferides a la regió VI (Visayas Occidentals) mitjançant l'Ordre Executiva Núm. 429. Com a conseqüència, la regió IV-B va canviar el seu nom pel de MIMARO. De totes maneres, el 19 d'agost del mateix any la presidenta Gloria Macapagal-Arroyo va emetre l'Ordre Administrativa Núm. 129, que invalidava el canvi anterior. A data d'octubre de 2010, Palawan i Puerto Princesa formen part de la regió IV-A.
La superfície de la regió és de 29.621 km². Segons el cens de 2007, té una població de 2.559.791 habitants i una densitat de 86,4 hab/km², dada que la converteix en la segona regió menys densament poblada del país.

## Subdivisió administrativa

La regió de MIMAROPA està composta per les següents unitats administratives de primer ordre:
| Província/Ciutat | Capital | Població (2007) | Àrea (km²) | Densitat de població (per km²) |
| Prov. de Marinduque | Boac | 229.636 | 952,58 | 241,1 |
| Prov. de Mindoro Occidental | Mamburao | 421.952 | 5.865,7 | 71,9 |
| Prov. de Mindoro Oriental | Calapan | 735.769 | 4.238,4 | 173,6 |
| Prov. de Palawan | Puerto Princesa | 682.152 | 14.649,7 | 46,6 |
| Prov. de Romblon | Romblon | 279.774 | 1.533,5 | 182,4 |
| Ciutat de Puerto Princesa | — | 210.508 | 2.381,0 | 88,4 |
| MIMAROPA | Calapan | 2.559.791 | 29.620,9 | 86,4 |
Tot i que Puerto Princesa és sovint agrupada dins de la província de Palawan amb finalitats estadístiques per l'Oficina Nacional d'Estadística, com a ciutat altament urbanitzada és administrativament independent de la seva província.

## Referències

* ↑ https://web.archive.org/web/20110718233708/http://www.dbm.gov.ph/lbm_2008-57new.htm
# Gottfried Feist

Gottfried Feist (Josefov (barri jueu de Praga), 10 de novembre, 1880 - Viena, (Àustria), 11 de gener, 1952, Viena), fou violinista i professor de música austríac d'origen txec.
Va començar a estudiar violí als sis anys, als 11 anys va fer el seu primer concert. Va completar la seva formació musical al Conservatori de Praga (1898-1902) sota la direcció d'Otakar Ševčík. Després d'això, va viure i treballar durant un temps a Prostejov, després a Klagenfurt.
El 1908-1951. va ensenyar a l'Acadèmia de Música de Viena, des del 1915 professor. Entre els seus estudiants, tota una generació de músics de lOrquestra Filharmònica de Viena, Friedrich Cerha, Felix Prohaska, Rodolfo Lipizer i Friedrich Wildgans també van estudiar amb Feist. Com a intèrpret, és conegut principalment per tocar el seu quartet de corda durant els anys d'entreguerres (entre els seus participants hi havia el segon violí Franz Polesny, la viola Ernst Moravets i el violoncel·lista Wilhelm Winkler).
Va ser amic de les principals figures de la modernitat musical vienesa: Arnold Schönberg, Alban Berg, Joseph Marx, Franz Schmidt.

## Referències

* https://peoplepill.com/people/gottfried-feist
* https://www.musiklexikon.ac.at/ml/musik_F/Feist_Gottfried.xml
# Johann Friedrich Klotzsch

Johann Friedrich Klotzsch (* 9 de juny de 1805 – 5 de novembre de 1860) fou un farmacèutic, zoòleg, botànic, pteridòleg i micòleg alemany.
El seu principal treball va ser en el camp de la micologia, amb l'estudi i descripció de moltes espècies de bolets. En taxonomia, la seva abreviatura és Klotzsch.

## Selecció de treballs

* Mykologische Berichtigungen zu der nachgelassenen Sowerbyschen Sammlung, sota wie zu den wenigen in Linneschen Herbarium vorhandenen Pilzen nebst Aufstellung einiger ausländischer Gattungen und Arten (Determinacions micològiques per les addenda a la "Col·lecció Sowerby", alguns pocs [els fongs] en estoc a l' "Herbari de Linneo", amb la presentació d'alguns dels gèneres i espècies estranys)". En Linnaea 7 pàg. 193 - 203. 1832
* Herbarium vivum mycologicum sistens fungorum per totam Germaniam crescentium collectionem perfectam (Herbari micològic viu per a l'increment i perfecció de la col·lecció de tots els fungi d'Alemanya). 1832
* Pflanzen-Abbildungen und -beschreibungen zur Erkenntnis officineller Gewächse. 1838-1839
* Die botanischen Ergebnisse der Reise … des Prinzen Waldemar zu Preußen in den Jahren 1845 und 1846. 1862
* Begoniaceen-Gattungen und Arten. 1854
* Pistia. 1852
* Pflanzenbastarde und Mischlinge, sowie deren Nutzanwendung. 1854
* Philipp Schönleins botanischer Nachla? Auf Cap Palmas. 1856
* Die Aristolochiaceen des Berliner Herbariums. 1859
* Linne’s natürliche Pflanzenklasse Tricoccae des Berliner Herbariums im Allgemeinen und die Euphorbiacae insbesondere. 1859

## Honors

En el seu honor es nomena el gènere Klotzschia Cham. 1833.

## Abreviatura

L'abreviatura Klotzsch es fa servir per indicar Johann Friedrich Klotzsch com autoritat en la descripció i taxonomia dins la zoologia.

## Referències

* ↑ Es poden consultar els tàxons descrits per aquest autor a International Plant Names Index (anglès)
* Robert Zander; Fritz Encke, Günther Buchheim, Siegmund Seybold (eds. Handwörterbuch der Pflanzennamen. 13. Auflage. Ulmer Verlag, Stuttgart 1984, ISBN 3-8001-5042-5

## Enllaços externs

* I. Wunschmann. Johann Friedrich Klotzsch. En: Allgemeine Deutsche Biographie (ADB). Tom 16, Duncker & Humblot, Leipzig 1882, pp 233–125 en línia
* Johann Georg Meusel. Lexikon der vom Jahr 1750 bis 1800 verstorbenen teutschen Schriftsteller. Online
# Gymnotus inaequilabiatus

Gymnotus inaequilabiatus és una espècie de peix pertanyent a la família dels gimnòtids.
És un peix d'aigua dolça, bentopelàgic i de clima subtropical. Es troba a Sud-amèrica a la conca del riu Paraguai i, probablement també, la del Paranà. És inofensiu per als humans.

## Referències

* ↑ Valenciennes, A., 1834-1842. Poissons (plates). A: A. d'Orbigny. Voyage dans l'Amérique méridionale. Voyage dans l'Amérique méridionale.. Pls. 1-16.
* 1 2 3 Binohlan, Crispina B.; Torres, Armi G. «Gymnotus inaequilabiatus (Valenciennes, 1839)» (en anglès). Fishbase.
* ↑ Campos-da-Paz, R., 2003. Gymnotidae (Naked-back knifefishes). P. 483-486. A: R.E. Reis, S.O. Kullander i C.J. Ferraris, Jr. (eds.). Checklist of the Freshwater Fishes of South and Central America. Porto Alegre EDIPUCRS, el Brasil.
* ↑ Mago-Leccia, F., 1994. Electric fishes of the continental waters of America. Fundación para el Desarrollo de las Ciencias Físicas, Matemáticas y Naturales (FUDECI), Biblioteca de la Academia de Ciencias Físicas. Matemáticas y Naturales, Caracas, Veneçuela. vol. 29. 206 p.

## Bibliografia

* Museu Suec d'Història Natural. Base de dades de la col·lecció d'ictiologia. Secció d'Ictiologia, Departament de Zoologia de Vertebrats. Estocolm, 1999.
# Juan Guerrero Zamora

Juan Guerrero Zamora (Melilla, 22 de gener de 1927-Madrid, 28 de març de 2002) va ser un escriptor, director de teatre i realitzador de televisió espanyol.

## Biografia

Llicenciat en Filosofia i Lletres, es va estrenar com a novel·lista en 1953 amb l'obra Estiércol, i tan sols dos anys després publica la primera biografia del poeta Miguel Hernández.
En el camp literari, va transcendir el gènere novel·lístic, i també va escriure poesia (recollida en els llibres Alma desnuda i Almenara) i l'assaig Historia del Teatro.
Al juny de 1953 contreu matrimoni amb l'actriu Maruchi Fresno.
Després de treballar com a director i programador dels espais dramàtics de Ràdio Nacional d'Espanya, el gener de 1957 s'incorpora a l'acabada de crear Televisió espanyola, de la qual se li pot considerar un dels seus professionals més pioners. S'estrena amb l'obra Antes del desayuno, d'Eugene O'Neill, protagonitzada per Maruchi Fresno.
A partir d'aquest moment, se centra en impulsar la presència en el nou mitjà de la qual va ser la seva gran passió: el teatre. Va ser el promotor d'espais com Gran Teatro, Fila Cero i Estudio 1, per als quals va posar en escena centenars d'obres dramàtiques, en les quals va comptar amb els intèrprets més destacats del panorama artístic del moment. També va realitzar una versió de Fuenteovejuna (1971) i va dirigir la primera temporada de la reeixida sèrie El Séneca (1964), amb guions de José María Pemán.
En 1979 va dirigir la sèrie Un mito llamado..., protagonitzada per la seva segona esposa, l'actriu Núria Torray; i en 1983 s'encarregà de l'adaptació per TVE de l'obra La Celestina.
El seu retorn a la Ràdio Nacional es va produir en 1979, quan va dirigir el cicle Clásicos del Teatro Español. En els següents anys, es dedicaria de ple a la direcció teatral. Pare de l'actriu Alejandra Torray.

## Premis

* Antena de Oro 1969 per la seva tasca a la televisió.

## Llibres publicats

* Alma desnuda (1947).
* El teatro de Federico García Lorca (1948)
* Estiércol (1953).
* Miguel Hernández, poeta : (1910-1942) (1955).
* Murillo 11 : Melilla (1955).
* Enterrar a los muertos (1957).
* Historia del teatro contemporáneo (1961).
* Almenara (1994).
* El libro mudo (1999).

## Referències

* ↑ Juan Guerrero Zamora, Real Academia de la Historia
* ↑ 'Celestina': la ambientación, protagonista, El País, 15 d'octubre de 1983
* ↑ Muere a los 75 años el realizador y escritor Juan Guerrero Zamora. Diario ABC, 29 de marzo de 2002

## Enllaços externs

* Arxiu Juan Guerrero Zamora, Fundació Juan March
# Heavener

Heavener és una ciutat dels Estats Units a l'estat d'Oklahoma. Segons el cens del 2000 tenia 3.201 habitants.

## Demografia

Segons el cens del 2000, Heavener tenia 3.201 habitants, 1.113 habitatges, i 783 famílies. La densitat de població era de 251,2 habitants per km².
Dels 1.113 habitatges en un 34% hi vivien nens de menys de 18 anys, en un 51,7% hi vivien parelles casades, en un 12,3% dones solteres, i en un 29,6% no eren unitats familiars. En el 25,2% dels habitatges hi vivien persones soles el 14,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,81 i el nombre mitjà de persones que vivien en cada família era de 3,27.
Per edats la població es repartia de la següent manera: un 26,3% tenia menys de 18 anys, un 14,9% entre 18 i 24, un 26,2% entre 25 i 44, un 17,2% de 45 a 60 i un 15,4% 65 anys o més.
L'edat mediana era de 31 anys. Per cada 100 dones de 18 o més anys hi havia 97 homes.
La renda mediana per habitatge era de 23.750 $ i la renda mediana per família de 28.654 $. Els homes tenien una renda mediana de 19.848 $ mentre que les dones 18.487 $. La renda per capita de la població era d'11.313 $. Entorn del 23,6% de les famílies i el 26,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Heavener». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 10 agost 2010].
* ↑ «Geographic Comparison Table- Heavener». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 10 agost 2010].
# Llista de governadors de Puebla

Aquesta és la llista dels governadors de Puebla. El poder executiu de l'Estat de Puebla, segons la Constitució Política de l'Estat Lliure i Sobirà de Puebla (Mèxic), l'exercita un Governador Constitucional de l'Estat Lliure i Sobirà de Puebla, triat cada 6 anys i no reelegible per cap motiu. El període governamental comença el dia 1 de febrer de l'any següent a l'elecció i acaba el 31 de gener després d'haver transcorregut sis anys.
L'estat de Puebla va ser creat en 1824, sent un dels estats originals de la federació, per la qual cosa al llarg de la seva vida històrica ha passat per tots els sistemes de govern vigents a Mèxic, tant el sistema federal com el sistema central, per la qual cosa la denominació de l'entitat ha variat entre estat i departament, variant juntament amb ella, la denominació del titular del Poder Executiu de l'Estat.
Els individus que han ocupat la Governatura de l'Estat de Puebla, en les seves diferents denominacions, han estat els següents:

## De 1821 a 1864
### Governadors de l'Estat Lliure i Siberà de Puebla

* (1921 / 1925 - 1926): Claudio N. Tirado
* (1933 - 1937): Gustavo Ariza
* (1937 - 1941): Maximino Ávila Camacho
* (1941 - 1945): Gonzalo Bautista Castillo
* (1945 - 1951): Carlos Ignacio Betancourt
* (1951 - 1957): Rafael Ávila Camacho
* (1957 - 1960): Fausto M. Ortega
* (1960 - 1963): Arturo Fernández Aguirre
* (1963 - 1964): Antonio Nava Castillo
* (1964 - 1969): Aarón Merino Fernández
* (1969 - 1972): Rafael Moreno Valle
* (1972): Mario Mellado García
* (1972 - 1973): Gonzalo Bautista O'Farrill
* (1973 - 1975): Guillermo Morales Blumenkron
* (1975 - 1981): Alfredo Toxqui Fernandez de Lara
* (1981 - 1987): Guillermo Jiménez Morales
* (1987 - 1993): Mariano Piña Olaya
* (1993 - 1999): Manuel Bartlett Díaz
* (1999 - 2005): Melquiades Morales Flores
* (2005 - 2011): Mario Plutarco Marín Torres
* (2011 - 2017): Rafael Moreno Valle Rosas

## Referències

* ↑ «MEXICO.». The Argus (Melbourne, Vic. : 1848 - 1957), 01-02-1864 [Consulta: 7 desembre 2013].
* ↑ «The "Boycott" in Mexico». The Catholic Press (NSW : 1895 - 1942), 10-02-1927 [Consulta: 7 desembre 2013].
* ↑ «CLASHES IN MEXICO.». The Argus (Melbourne, Vic. : 1848 - 1957), 18-05-1938 [Consulta: 7 desembre 2013].
* ↑ «Justice of Peace Was Bandit.». Townsville Daily Bulletin (Qld. : 1885 - 1954), 14-10-1953 [Consulta: 7 desembre 2013].
# Ministeri de Defensa de Letònia

El Ministeri de Defensa de Letònia (en letó: Latvijas Republikas Aizsardzības ministrija) és el departament del govern de Letònia responsable de la creació i l'aplicació de polítiques de seguretat i defensa nacional, i de la gestió i control dels organismes subordinats relacionats. El ministeri està encapçalat pel polític nomenat Ministre de Defensa. Des del 2014 és Raimonds Vējonis.

## Ministres de Defensa

| Nom i retrat | Data de mandat | Data de mandat | Partit polític | Primer Ministre |
| Tālavs Jundzis | 19 de novembre de 1991 | 3 d'agost de 1993 | Front Popular de Letònia | Ivars Godmanis |
| Valdis Pavlovskis | 3 d'agost de 1993 | 19 de setembre de 1994 | Via Letona | Valdis Birkavs |
| Jānis Arveds Trapāns | 19 de setembre de 1994 | 23 de maig de 1995 | Independent | Māris Gailis |
| Andrejs Krastiņš | 21 de desembre de 1995 | 12 de maig de 1997 | LNNK | Andris Šķēle |
| Tālavs Jundzis | 6 de juny de 1997 | 27 d'octubre de 1998 | KDS | Guntars Krasts |
| Ģirts Valdis Kristovskis | 26 de novembre de 1998 | 9 de març de 2004 | Per la Pàtria i la Llibertat/LNNK | Vilis Krištopans Andris Šķēle Andris Bērziņš Einars Repše |
| Atis Slakteris | 9 de març de 2004 | 2 de desembre de 2004 | Partit Popular | Indulis Emsis |
| Einars Repše | 2 de desembre de 2004 | 23 de desembre de 2005 | Partit de la Nova Era | Aigars Kalvītis |
| Linda Mūrniece | 5 gener de 2006 | 7 d'abril de 2006 | Partit de la Nova Era | Aigars Kalvītis |
| Atis Slakteris | 8 d'abril de 2006 | 20 de desembre de 2007 | Partit Popular | Aigars Kalvītis |
| Vinets Veldre | 20 de desembre de 2007 | 12 de març de 2009 | Partit Popular | Ivars Godmanis |
| Imants Lieģis | 12 de març de 2009 | 3 de novembre de 2010 | Unió Cívica | Valdis Dombrovskis |
| Artis Pabriks | 3 de novembre de 2010 | 22 de gener de 2014 | Unitat (Letònia) | Valdis Dombrovskis |
| Raimonds Vējonis | 22 de gener de 2014 | actual | Unió de Verds i Agricultors | Laimdota Straujuma |

## Enllaços externs

* Ministeri de Defensa de Letònia
# Grand Prix Hassan II 2010

El torneig de Casablanca 2010, conegut oficialment com a Grand Prix Hassan II 2010 és un esdeveniment tennístic disputat sobre terra batuda que està inclòs en les sèries 250 de l'ATP. La 26a edició del torneig es va disputar entre el 5 i l'11 d'abril del 2010 al Complex Al Amal de Casablanca, Marroc.

## Quadre individual masculí

| 2a ronda | 2a ronda | 2a ronda | 2a ronda | 2a ronda | Quarts de final | Quarts de final | Quarts de final | Quarts de final | Quarts de final | Semifinals | Semifinals | Semifinals | Semifinals | Semifinals | Final | Final | Final | Final |
| 1 | S. Wawrinka | 6 | 0 | 6 |
| Q | M. Kližan | 4 | 6 | 4 | 1 | S. Wawrinka | 6 | 6 | |
| WC | R. El Amrani | 6 | 2 | 6 | WC | R. El Amrani | 3 | 1 | |
| | J. Hájek | 3 | 6 | 2 | | | | | | 1 | S. Wawrinka | 6 | 3 | 6 |
| 4 | Ł. Kubot | 6 | 6 | | | | | | | | P. Starace | 4 | 6 | 4 |
| | A. Clément | 4 | 1 | | 4 | Ł. Kubot | 1 | 0 | | | | | | |
| | P. Starace | 6 | 6 | | | P. Starace | 6 | 6 | | | | | | |
| | Ó. Hernández | 2 | 1 | | | | | | | | | | | | 1 | S. Wawrinka | 6 | 6 |
| | R. Gasquet | 6 | 6 | | | | | | | | | | | | 3 | V. Hănescu | 2 | 3 |
| | A. Gólubev | 1 | 1 | | | R. Gasquet | 6$^3$ | 6 | 3 | | | | | |
| Q | J. Nieminen | 6 | 3 | 2 | 3 | V. Hănescu | 7 | 4 | 6 | | | | | |
| 3 | V. Hănescu | 2 | 6 | 6 | | | | | | 3 | V. Hănescu | 6 | 6 | |
| 8 | F. Serra | 2 | 6 | 6 | | | | | | 8 | F. Serra | 4 | 1 | |
| | S. Robert | 6 | 1 | 3 | 8 | F. Serra | 6 | 6 | | | | | | |
| | M. Granollers | 3 | 2 | | 2 | G. García-López | 2 | 2 | |
| 2 | G. García-López | 6 | 6 | | | | | | |

## Quadre doble masculí

| Quarts de final | Quarts de final | Quarts de final | Quarts de final | Quarts de final | Semifinals | Semifinals | Semifinals | Semifinals | Final | Final | Final | Final | Final |
| | Tomasz Bednarek Mateusz Kowalczyk | 1 | 7 | [7] |
| | Philipp Marx Igor Zelenay | 6 | 6² | [10] | | Philipp Marx Igor Zelenay | 3 | 4 |
| | Simon Greul Peter Luczak | 3 | 2 | | | Rohan Bopanna Aisam-ul-Haq Qureshi | 6 | 6 |
| | Rohan Bopanna Aisam-ul-Haq Qureshi | 6 | 6 | | | | | | | Rohan Bopanna Aisam-ul-Haq Qureshi | 2 | 6 | [7] |
| | Colin Fleming Ken Skupski | 2 | 4 | | | | | | 3 | Robert Lindstedt Horia Tecău | 6 | 3 | [10] |
| 3 | Robert Lindstedt Horia Tecău | 6 | 6 | | 3 | Robert Lindstedt Horia Tecău | 6 | 6 |
| | Leoš Friedl David Škoch | 2 | 4 | | 2 | Marcel Granollers Marc López | 4 | 3 |
| 2 | Marcel Granollers Marc López | 6 | 6 | | | | | |

## Enllaços externs

* Quadre individual masculí PDF
* Quadre doble masculí PDF
Casablanca / Marràqueix :
1986
1987
1988
1989
1990
1992
1993
1994
1995
1996
1997
1998
1999
2000
2001
2002
2003
2004
2005
2006
2007
2008
2009
2010
2011
2012
2013
2014
2015
2016
2017
2018
2019
2022
2023
2024 :
ATP World Tour 2010
< 2009
2011 > :
ATP World Tour Finals, Londres :